Man vas vir bykans R2 m se kontant by grensposNicolas Fouche (Foto: Verskaf) ’n Jong man het Donderdag in die Lephalale-landdroshof in Limpopo verskyn op aanklag van geldwassery nadat hy in besit van meer as R1,7 miljoen in kontant by ’n grenspos in die provinsie voorgekeer is. Nicolas Fouche (24) is Woensdag by die Stockpoort-grenspos in hegtenis geneem nadat hy met dié reusebedrag geld die grens na Botswana wou oorsteek. Die geld was nie verklaar nie. Brig. Motlafela Mojapelo, woordvoerder van die polisie, het in ŉ verklaring gesê owerhede by die grenspos het Fouche se huurmotor deursoek en toe op die sak vol banknote in die kattebak afgekom. ŉ Ondersoek na die oorsprong van die geld is reeds van stapel gestuur. Die saak is tot 15 Augustus uitgestel vir formele borgtogaansoek. Fouche bly in aanhouding.